Klaus Iohannis, despre folosirea unui avion privat de lux în vizita din Coreea de Sud: „Am venit cu o aeronavă mică”
Președintele Klaus Iohannis a fost întrebat, marți, de jurnaliștii români, de ce a folosit din nou un avion privat de lux într-o vizită oficială pentru a ajunge în Coreea de Sud, având în vedere că restul delegației române a mers cu un zbor de linie și în condițiile în care economia României „șchioapătă”. „Nu știu cum definiți un avion de lux. Eu am venit cu o aeronavă mică”, a spus șeful statului.